Jánd Község Önkormányzat Képviselő-testületének 2018. július 2. napján megtartott rendes ülésének:

a./ tárgysorozata

b./ jegyzőkönyve

c./ rendelete:

c./ határozata: 118-122.

Szám: 152/677-2/2018

**T Á R G Y S O R O Z A T A**

1./ az „ önkormányzati feladatellátást szolgáló fejlesztések támogatása” és az „adósságkonszolidációban nem részesült települési önkormányzatok fejlesztéseinek támogatása” kapcsán beérkezett ajánlatokról való döntésre

2./ a KEHOP-2-2-2-15-2016-00095 azonosító számú, „Északkelet-Magyarországi szennyvízelvezetési és - kezelési fejlesztés 2. (ÉKMO 2)” című projekt Konzorciumi Együttműködési Megállapodásának 1. számú módosítására.

3./ Tájékoztató a szennyvízberuházás munkáiról.

4./ Jándi szabad strand 2018. évi üzemeltetési rendjének megalkotása.

5./ Polgárőr Egyesület támogatás iránti kérelmének megtárgyalása.

6./ Szociális kérelmek megtárgyalása.

Jánd, 2018. július 9.

 Asztalos István

 polgármester

**J E G Y Z Ő K Ö N Y V**

Készült: Jánd Község Képviselő-testületének a 2018. július 2-án 1630 órakor, a Községháza tárgyalótermében (Jánd, Tisza út 1. sz.) megtartott rendes üléséről.

Jelen vannak: Asztalos István polgármester

 Szalai Kálmán alpolgármester

 Csonka Sándor képviselő

 dr. Lénárt Sándor Pál képviselő

 Koncz Gábor képviselő

Meghívottak: Dubniczné dr. Fórizs Erzsébet jegyző megbízásából

**ASZTALOS ISTVÁN (polgármester)** nagy tisztelettel köszöntött mindenkit a testületi ülésen, a határozatképesség megállapítása után az ülést megnyitotta, majd előterjesztőként felvázolta a napirendi pontok fontosságát.

A Képviselő-testület a napirendet egyhangúlag – 5 igen szavazattal, ellenszavazat és tartózkodás nélkül – elfogadta.

**Tárgy (1. tsp.) az „ önkormányzati feladatellátást szolgáló fejlesztések támogatása” és az „ adósságkonszolidációban nem részesült települési önkormányzatok fejlesztéseinek támogatása” kapcsán beérkezett ajánlatokról való döntésre.**

**Előadó: Polgármester**

**ASZTALOS ISTVÁN (polgármester):** elmondta, hogy az előző testületi ülés óta beérkezett a három árajánlat. A legkedvezőbb árajánlatot a Nyírkércsi Csoma és Társa cég tette.

**KONCZ GÁBOR (képviselő):** Szerinte is ez a legjobb és legkorrektebb árajánlatot tevő cég, kijöttek helyszínre és felmérték a területet.

*A Képviselő-testület az előterjesztést 5 igen szavazattal – tartózkodás és ellenszavazat nélkül – az alábbi határozatot hozta:*

**Jánd Község Önkormányzata Képviselő-testületének**

**118/2018. (VII.2.) önkormányzati határozata**

**az *„*önkormányzati feladatellátást szolgáló fejlesztések támogatása *”* tárgyú közbeszerzési eljárásban való döntés meghozatalára**

**A Képviselő-testület:**

1./Jánd Község Önkormányzatának Képviselő-testülete dönt arról, hogy az ***„*önkormányzati feladatellátást szolgáló fejlesztések támogatása*”*** elnevezésű közbeszerzési eljárás eredményes, a minden szempontból legelőnyösebb, nyertes ajánlattevő a **Nyírkércsi Csoma és Társa Bt.**

**2./** Felhatalmazza a Polgármester, hogy a nyertes ajánlattevővel a szerződést kösse meg.

Felelős: Polgármester

Határidő: Azonnal

*A Képviselő-testület az előterjesztést 5 igen szavazattal – tartózkodás és ellenszavazat nélkül – az alábbi határozatot hozta:*

**Jánd Község Önkormányzata Képviselő-testületének**

**119/2018. (VII.2.) önkormányzati határozata**

**az „adósságkonszolidációban nem részesült települési önkormányzatok fejlesztéseinek támogatása*”* tárgyú közbeszerzési eljárásban való döntés meghozatalára**

**A Képviselő-testület:**

1./ Jánd Község Önkormányzatának Képviselő-testülete dönt arról, hogy az **„adósságkonszolidációban nem részesült települési önkormányzatok fejlesztéseinek támogatása*”*** elnevezésű közbeszerzési eljárás eredményes, a minden szempontból legelőnyösebb, nyertes ajánlattevő a **Nyírkércsi Csoma és Társa Bt.**

**2./** Felhatalmazza a Polgármester, hogy a nyertes ajánlattevővel a szerződést kösse meg.

Felelős: Polgármester

Határidő: Azonnal

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tárgy (2. tsp.):**  **a KEHOP-2-2-2-15-2016-00095 azonosító számú, „Északkelet-Magyarországi szennyvízelvezetési és - kezelési fejlesztés 2. (ÉKMO 2)” című projekt Konzorciumi Együttműködési Megállapodásának 1. számú módosítására.**

**Előadó: Polgármester**

**ASZTALOS ISTVÁN ( polgármester ):** elmondta, hogy a módosítás a kötelező tájékoztatás és nyilvánosság miatti módosításokat és pontosításokat tartalmaz.

*A Képviselő-testület az előterjesztést 5 igen szavazattal – tartózkodás és ellenszavazat nélkül – az alábbi határozatot hozta:*

**Jánd Község Önkormányzata Képviselő-testületének**

**120/2018. (VII.2.) önkormányzati határozata**

**a KEHOP-2.2.2-15-2016-00095 azonosító számú, „Északkelet-Magyarországi szennyvízelvezetési és - kezelési fejlesztés 2. (ÉKMO 2)” című projekt Konzorciumi Együttműködési Megállapodásának 1. sz. módosításáról**

**A Képviselő-testület:**

1. a **„Szennyvízközmű fejlesztése új tisztítótelep építésével Vásárosnamény-Gergelyiugornya városrészen és új szennyvízhálózat építésével Jándon”**  szennyvízelvezetési és -tisztítási, program megvalósítása érdekében megkötött, **a KEHOP-2.2.2-15-2016-00095 azonosító számú, „Északkelet-Magyarországi szennyvízelvezetési és -kezelési fejlesztés 2. (ÉKMO 2)” című projekt Konzorciumi Együttműködési Megállapodásának 1. sz. módosítását megismerte.**
2. **Felhatalmazza** a Polgármestert a mellékelt „Konzorciumi Együttműködési Megállapodás 1. sz. módosítása egységes szerkezetben” megállapodás aláírására.

Felelős: Polgármester

Határidő: azonnal

A határozatról értesülnek:

1. Polgármester, Jegyző (helyben),
2. Érintett Önkormányzatok (székhelyein),
3. NFP Nemzeti Fejlesztési Programiroda Nonprofit Kft. (székhelyén).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tárgy (3. tsp.):** **Tájékoztató a szennyvízberuházás munkáiról.**

**Előadó: Polgármester**

**ASZTALOS ISTVÁN (polgármester):** elmondta, hogy a TRV részéről megvető kijelentés hangzott el. Az üres telkekre való bekötés. 305 helyen van bekötés tervezve, felmerült egy gond, hogy abban az esetben ha egy üres telek előtt megy el a vezeték, ahol nincs lakóház, vízbekötés sincsen, akkor mi az eljárás. A törvényben az van h a biztonsági rákötés lehetőségét minden belterületi telek esetében a beruházónak biztosítani kell. A Pentá-s azt mondja nincs benne a tervben, hogy a gerinc vezetékből bármilyen leágazás menjen A leendő működtető állítja, hogy olyan csonkot kell a beruházás megindulásakor önálló helyrajzi számnál megcsinálni, hogy ha bárki ráakar állni megvalósulhasson. A TRV nem vállalta a bekötést a fővezetékre. Neki a jogosultsága az csupán az úttest burkolt szélétől való befelé vezetés. Az összes többi az önkormányzat (mint ellátásért felelős) kötelessége. Holnapra lesz ez ügyben döntés.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tárgy (4. tsp.):** **Jándi szabad strand 2018. évi üzemeltetési rendjének megalkotása.**

**Előadó: Polgármester**

**ASZTALOS ISTVÁN (polgármester):** elmondta, hogy vizimentőket kell, hogy foglalkoztasson a Hivatal, melynek napi díja van, ezt pedig a Hivatal saját költségen kell, hogy fizesse. A díj kiküszöbölésére valamilyen anyagi forrást kell találni, amit a parkolásból valamint a sátorozásból beszedett összegből próbálnak finanszírozni. Ez kb. 500.-Ft. lenne autónként. A sátorozóktól személyenként kellene 500.-Ft.-ot beszedni.

*A Képviselő-testület az előterjesztést 5 igen szavazattal – tartózkodás és ellenszavazat nélkül – az alábbi határozatot hozta:*

**Jánd Község Önkormányzata Képviselő-testületének**

**121/2018. (VII.2.) önkormányzati határozata**

**A Jándi szabad strand 2018. évi üzemeltetési rendjének megalkotásáról**

**A Képviselő-testület:**

1. **Döntött arról, hogy a Jándi szabad strand területén engedélyezi a fagylalt árusítását.**
2. **Felhatalmazza** a Polgármestert , hogy tegye meg a szükséges lépéseket!

Felelős: Polgármester

Határidő: azonnal

A határozatról értesülnek:

 Polgármester, Jegyző (helyben),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tárgy (5. tsp.):** **Polgárőr Egyesület támogatás iránti kérelmének megtárgyalása.**

**Előadó: Polgármester**

**ASZTALOS ISTVÁN ( polgármester)**: elmondta, hogy a Polgárőr Egyesület kérelmet adott be az Egyesület beindításához. Jánd Község Önkormányzata az előző Vásárosnaményi Polgárőr Egyesületet is támogatta, amiből most a Jándi Önkéntesek kiszálltak, és szeretnének egy új Egyesületet, amihez csak Jánd település tartozna. Az Önkormányzat ennek létrehozására megelőlegezett 50.000.-Ft.-ot bejegyzési- valamint ügyvédi díjra.

A képviselő-testület 5 igen szavazattal támogatta a Polgárőr Egyesület kérelmét, és évi 100.000.-Ft. pénzbeli támogatást nyújt fenntartásukhoz.

*A Képviselő-testület az előterjesztést 5 igen szavazattal – tartózkodás és ellenszavazat nélkül – az alábbi határozatot hozta:*

**Jánd Község Önkormányzata Képviselő-testületének**

**122/2018. (VII.2.) önkormányzati határozata**

**A Polgárőr Egyesület támogatása**

**A Képviselő-testület:**

1. Döntött arról, a Polgárőr Egyesületet évi 100.000 Forinttal támogatja, mely összeg vissza nem térítendő támogatás.
2. Felhatalmazza a Polgármestert, hogy tegye meg a szükséges lépéseket.

Felelős: Polgármester

Határidő: azonnal

A határozatról értesülnek:

1. Polgármester, Jegyző (helyben),
2. Polgárőr Egyesület Jánd (székhelyén).

Ezt követően a Polgármester megköszönte mindenki munkáját, és a nyilt ülést bezárta.

A Képviselő-testület ülése 1750 órakor véget ért.

K. m. f.

 Asztalos István Dubniczné Dr. Fórizs Erzsébet

 polgármester jegyző megbízásából